বাবার মুদিখানার দোকান। মা দর্জির দোকানের কর্মচারী। ছোট ভাই কসাই। তাতে কী? তাঁর দাদুর(পিতামহ)শখ ছিল, নাতনি একদিন বিশ্ববিদ্যালয়ে পড়বে। দাদুর স্বপ্ন পূরণ হলো। মুদিখানা পার হয়ে কাপড়ের দোকানকে ছাড়িয়ে আবহাওয়া বিজ্ঞানীকে ভালোবেসে দাদুর নাতনি নিজেকে আবির্ভূত করলেন ইংরেজি সাহিত্যের তারকা হিসেবে; দখল করলেন ক্যানলিট(ক্যানাডিয়ান লিটারেচার)চ্যাম্পিয়নের মসনদ। অবসরে গেলেন প্রফেসর এমেরিটাস হিসেবে। তিনি কে? তিনি হচ্ছেন আধুনিক ক্যানাডীয় সাহিত্যের অগ্রসৈনিক নারী প্রগতির প্রবক্তা শিক্ষাবিদ গ্রন্থকার ড. ক্ল্যারা থমাস (১৯১৯-২০১৩)।